Diari Oficial de la Generalitat Valenciana


Sumari del DOGV 9365, del 20-06-2022 (2022/5463)

RESOLUCIÓ de 8 de juny de 2022, de la Conselleria d'Hisenda i Model Econòmic, per la qual s'autoritza una generació de crèdit en el capítol 1 del subprograma 412.29, Informació per a la salut, de la Conselleria de Sanitat Universal i Salut Pública, per ingressos finalistes no previstos procedents del Ministeri de Sanitat, per import de 366.177,58 euros. Expedient 10.013/22-047.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5463


Data del document
:   08-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 8 de juny de 2022, de la Conselleria d'Hisenda i Model Econòmic, per la qual s'autoritza una generació de crèdit en el capítol 1 del subprograma 412.29, Informació per a la salut, de la Conselleria de Sanitat Universal i Salut Pública, per ingressos finalistes no previstos procedents del Ministeri de Sanitat, per import de 366.177,58 euros. Expedient 10.013/22-047. [2022/5463]  
  
El Ministeri d'Hisenda i Funció Pública i el Ministeri de Sanitat, Serveis Socials i Igualtat van subscriure amb Farmaindustria, en data 29 de desembre de 2016, un conveni de col·laboració l'objectiu del qual és establir i articular un espai de col·laboració entre les parts per a la consecució d'objectius comuns en matèria de sostenibilitat de l'SNS, millora de l'eficiència, racionalització de la despesa farmacèutica pública, accés dels pacients a la innovació de manera equitativa en tot el territori espanyol i promoure la ubicació i selecció d'aquestes activitats en un marc regulador predictible. Els projectes i les mesures són gestionats per les comunitats autònomes i es poden destinar a despeses de personal i inversions. Així mateix, els fons transferits en l'últim trimestre del 2021 tenen un termini temporal màxim d'execució de 3 anys, a partir de l'exercici següent de la transferència, des de 2022 fins a 2024 tots dos inclusivament.  
En la sessió plenària del Consell Interterritorial del Sistema Nacional de Salut, de data 10 de novembre de 2021, es va acordar la distribució d'aquests fons de Farmaindustria per al programa de desenvolupament de mesures per a millorar l'eficiència i la sostenibilitat de l'SNS en l'àmbit de la salut digital, corresponent a la Comunitat Valenciana la quantitat total de 58.521.879,97 euros, els quals es desglossen en 5.565.232,99 euros per a operacions corrents i la resta per a operacions de capital.  
La Direcció General de Planificació, Eficiència Tecnològica i Atenció al Pacient planteja la necessitat de disposar de perfils tècnics i perfils administratius que puguen proporcionar tota la informació de seguiment i de control d'aquests projectes, per a la qual cosa proposa la creació de 15 nous llocs de treball de caràcter temporal, el cost dels quals per a aquest exercici s'ha quantificat en 366.117,58 euros.  
Ateses aquestes necessitats i la finalitat dels fons transferits pel ministeri, que no estan inclosos en la previsió inicial d'ingressos per a aquest exercici, la Conselleria de Sanitat Universal i Salut Pública proposa generar part de les transferències corrents en el capítol 1 del programa 412.2, subprograma 412.29, Informació per a la salut, per a finançar els nous llocs temporals.  
A aquest efecte i en virtut del que es disposa en l'article 50 de la Llei 1/2015 d'hisenda pública, sector públic instrumental i subvencions i els articles 21 i 24 de la Llei 8/2021 de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment en el pressupost d'ingressos, en l'aplicació 401.02 Transferències Estat. Àrea de Sanitat, per import de 366.117,58 euros.  
  
Segon  
Autoritzar un augment de crèdit en el pressupost de despeses, en l'aplicació 99.98.18.928.23.3 per import de 366.117,58 euros.  
  
Tercer  
Com a conseqüència de l'import generat es modifiquen en l'FP3 del subprograma 412.29, les dades relatives a l'aplicació d'ingressos 401.02, quedant establides en els termes següents:  
  
València, 8 de juny de 2022.- El conseller d'Hisenda i Model Econòmic: Arcadi España García.